**Miriam Rodríguez Gallego**, nada en Pontedeume o 30 de setembro de 1996, é unha cantante e compositora galega. Saltou á fama grazas á súa participación no concurso musical de Televisión Española *Operación Triunfo.* Despois do seu paso polo programa de televisión, asinou coa discográfica Universal e iniciou a súa carreira musical compondo e interpretando «Hay algo en mi», canción promocional da serie *Vis a vis* no seu salto a FOX España, na que máis adiante realizaría un cameo. O seu segundo sinxelo foi «NO», xunto a Pablo López Jiménez, e o seu álbum debut, «Cicatrices», foi publicado o 23 de novembro de 2018.

Traxectoria
-----------

### Vida persoal

É filla de Ramón e Marité, e ten un irmán máis vello, Efrén. Estudou bacharelato de Artes escénicas en Ferrol e posteriormente trasladouse a Madrid para continuar os seus estudos de arte dramática e interpretación.

### Traxectoria profesional

#### Comezos

Empezou cantando en vodas e dando pequenos concertos en salas e bares de Galicia. Tamén participou na serie da televisión galega *Serramoura.* En 2013, con 17 anos, gañou o concurso Canta Ferrol. Tamén participou no musical Vivan os nenos e en concursos como Talentos Almeda e o Festival da canción de Xalleira. En 2016 publicou o seu primeiro sinxelo *Me cansé de esperar*, que realizou xunto ao actor Chechu Salgado.

#### Operación Triunfo

En outubro de 2017 deuse a coñecer que era unha dos 18 seleccionados para entrar á Academia de Operación Triunfo. O 23 de outubro de 2017 pisou por primeira vez o escenario de Operación Triunfo, interpretando o tema «No te pude retener» de Vanesa Martín. Dita actuación permitiulle ser unha das 16 concursantes que entraban a formar parte da novena edición do talent musical.

Entre as súas actuacións máis importantes destacaron «Runnin» de Naughty Boy e Beyoncé que cantou xunto a Agoney na gala 1, «I Wanna dance With Somebody» de Whitney Houston que cantou na gala 8, e «What About Us» de Pink, tema que a clasificou para a final do concurso na gala 11.

Durante o transcurso do programa, a galega estivo proposta para abandonar a academia en diversas ocasións. A primeira foi na gala 4, onde cantou «La media vuelta» de Luís Miguel. Tamén na seguinte gala foi unha das 4 concursantes propostas para a expulsión, esta vez xunto ao seu compañeiro de dúo Luís Cepeda, co que cantou «Estoy hecho pedacitos de ti» de Antonio Orozco. Na gala 6 volveu a non convencer ao xurado coa súa interpretación do tema «Que te quería» da Quinta Estación. O seu último nomeamento foi na gala 9, na que cantou «Dramas y comedias» de Fangoria. A pesar diso, Miriam nunca estivo exposta á expulsión por parte do público, pois tanto os seus profesores como os seus compañeiros salvárona en todas as ocasións.

Na gala 11, Miriam clasificouse para a final do programa despois de interpretar «País Tropical» xunto a todos os seus compañeiros, «Cuando duermes» de Cómplices xunto a Alfred García, e «What About Us» de Pink en solitario. Miriam conseguiu 36 puntos dun máximo de 40, situándose así en segunda posición por detrás de Amaia Romero, que conseguiu a máxima puntuación. Na final do programa celebrada o 5 de febreiro, Miriam interpretou «Invisible» de Malú, canción coa que conseguiu entrar na final a tres xunto a Amaia Romero e Aitana. Na segunda volta, cantou «No te pude retener» de Vanesa Martín, tema co que se estreou no concurso. Tras as votacións, descubriuse que Miriam obtivera un 12 % do apoio do público, quedando así en terceira posición.

#### Candidatura a Eurovisión

Ao ser unha das finalistas, optou a ser a representante española no Festival de Eurovisión celebrado en Lisboa en maio de 2018. Na gala de Eurovisión celebrada o 29 de xaneiro de 2018, cantou tres cancións coas que optaba a ser elixida como representante para ir a Eurovisión. Xunto aos seus compañeiros finalistas Amaia Romero, Ana Guerra, Aitana e Alfred García cantou unha versión do himno da edición «Camina», que só conseguiu un 1% dos votos. En dúo, xunto a Agoney, interpretou «Magia», tema composto por David Otero e o grupo Funambulista que conseguiu un 7 % do apoio do público. Finalmente, interpretou como solista o tema «*Lejos de tu piel*», de Steve Robson e adaptada por Funambulista que acaparou un 8% dos votos.

#### Xira Operación Triunfo

Tras saír da academia de Operación Triunfo, Miriam, xunto aos seus compañeiros, embarcouse na xira do programa que a levou por diversas cidades españolas. Nos distintos concertos, a galega interpretou cancións corais xunto aos demais concursantes, o seu sinxelo "Hay algo en mi" sendo a primeira concursante en cantar unha canción propia, así como "Euphoria" de Loreen xunto a Thalía Garrido, e «What About Us» de Pink e "Invisible" de Malú en solitario.

#### Traxectoria tras OT

En marzo de 2018, Miriam acudiu aos Premios Dial celebrados no Centro Internacional de Feiras e Congresos de Tenerife, xunto a algúns dos seus compañeiros de *OT 2017*.

Case tres meses despois do final do programa que lle deu visibilidade para o gran público, Miriam estreou o seu primeiro sinxelo «Hay algo en mi» composto por ela mesma. O devandito sinxelo formou parte da banda sonora da promoción da terceira tempada da serie *Cara a cara* da cadea FOX España. En apenas 3 días, o videoclip da canción obtivo máis dun millón de reproducións en YouTube. O 7 de novembro de 2018 participou no programa "Lo siguiente" de Televisión Española. O 9 de xaneiro de 2019 anunciou que sería a co-coach de Pablo López no programa La voz.

Discografía
-----------

### Álbums

| Ano | Título | Produtora | Posición | Vendas (España) |
| --- | --- | --- | --- | --- |
| 2018 | *Miriam Rodríguez: Sus canciones*Data de publicación: 26/03/2018 | Universal Music | 5 | 9.000 |
| *Cicatrices*Data de publicación: 23/11/2018 | 1 | 20.000 |
| 2020 | La Dirección De Tu Suerte
Data de publicación: 03/04/2020 | Universal Music | 10 |  |

### Sinxelos

| Ano | Título | Composición | Posición |
| --- | --- | --- | --- |
| 2018 | "Magia" | David Otero e Funambulista | 65 |
| "Lejos de tu piel" | Steve Robson (adaptada por Funambulista) | 58 |
| "Hay algo en mí" | Miriam Rodríguez | 23 |
| "No" | Miriam Rodríguez e Pablo López | 38 |
| 2019 | "Mejor sin miedo" | Miriam Rodríguez |  |
| 2019 | "Más de lo que ves" | Miriam Rodríguez |  |
| 2019 | "La diferencia" | Miriam Rodríguez |  |
| 2020 | "Desperté" | Miriam Rodríguez |  |
| 2020 | "No se quien soy" | Miriam Rodríguez |  |

Filmografía
-----------

### Series de televisión

| Series de televisión |
| --- |
| Ano | Título | Personaxe | Cadea | Notas |
| 2016 | *Serramoura* | Isabel | TVG | 2 episodios |
| 2019 | *Cara a cara* | Presa do coro | FOX España | 1 episodio |
|

### Programas de televisión

| Programas de televisión |
| --- |
| Ano | Título | Personaxe | Cadea | Notas |
| 2017 - 2018 | *Operación Triunfo* | Concursante (3ª finalista) | A 1 | 17 programas |
| 2018 | *Lo siguiente* | Invitada | A 1 | 1 programa |
| 2019 | *La Voz* | Asesora de Pablo López | Antena 3 | 12 programas |
| 2020 | *La Voz 7* | Adestradora en liña | Antena 3 | 12 programas |
| Land Rober | Invitada | TVG | 1 programa |
| 2021 | El concurso del año | Concursante | Cuatro |
| *La Voz 8* | Adestradora en liña | Antena 3 | 12 programas |
| 2023 | *Tu cara me suena 10* | Concursante | 16 programas |

Premios
-------

* 2018 - Premio 'Girl Gang' nos Cosmo Awards (con Aitana, Amaia Romeu e Ana Guerra).
* 2019 - Premio Cadea Dial.

Notas
-----

1. ↑  Lo Siguiente. "Miriam Rodriguez en el programa Lo Siguiente de TVE.".
2. ↑  Merillas, Sergio L. "Las 'Cicatrices' de Miriam Rodríguez, al descubierto el 23 de noviembre. El día 28 de diciembre de 2018 rompió el escenario del Palau Sant Jordi gracias a su imperial golpe de tacón cantando NO!".
3. ↑  "«Miriam, sobre todo, disfruta de OT»".
4. ↑  "Operación Triunfo 2017 | Miriam es concursante de OT - RTVE.es".
5. 1 2  "Miriam, Luis y Roi, así son los concursantes gallegos de «Operación Triunfo 2017»".
6. 1 2  "Miriam, la finalista de «OT» que pasó por «Serramoura»".
7. ↑  "El sorprendente pasado televisivo de los concursantes de OT 2017".
8. ↑  "Operación Triunfo: Estos son los 18 concursantes de OT 2017".
9. ↑  "El "catastrófico' regreso de Operación Triunfo".
10. 1 2  "Operación Triunfo ya tiene a sus cuatro primeros finalistas".
11. ↑  "Operación Triunfo - Miriam canta "What about us" de Pink en la Gala 11 de OT". *rtve.es*. 16-01-2017. Consultado o 01-04-2019.
12. ↑  "OT 2017: Los mejores momentos de la Gala 5".
13. ↑  "Operación Triunfo: Eurovisión, expulsado y nominados de la noche".
14. ↑  "OT 2017: Expulsado, nominados y resumen de la gala 9 de Operación Triunfo".
15. ↑  "Gala final de OT 2017: Amaia, ganadora de Operación Triunfo".
16. ↑  "OT: El estrepitoso fracaso de ‘Camina’ en la gala especial Eurovisión 2018".
17. ↑  "OT 2017: Miriam y Agoney al unísono para Eurovisión 2018".
18. ↑  "OT 2017: Miriam apuesta por 'Lejos de tu piel' como candidata a Eurovisión".
19. ↑  "Lista completa con las canciones del concierto de OT".
20. ↑  "Los chicos de 'Operación Triunfo' ponen el broche de oro a los Premios Cadena Dial".
21. ↑  Aitana, Amaia, Ana Guerra e Miriam Rodríguez, premiadas nos Cosmo Awards
22. ↑  "Pedro Guerra, Malú, Cepeda y Vanesa Martín, premios Cadena Dial". ISSN 1134-6582.

Véxase tamén
------------

### Ligazóns externas

* Ficha de Miriam Rodríguez Arquivado 06 de marzo de 2019 en Wayback Machine. en Universal España
* Ficha de Miriam Rodríguez en RTVE

* Miriam Rodríguez Gallego na IMDb *(en inglés)*. en (inglés)

|  |  |
| --- | --- |
| Control de autoridades | 
* Wd: Q54279277
* WorldCat
* VIAF: 2789156858633149780005
* AllMusic: mn0003886595
* Discogs: 6371629
* Genius: Miriam-rodriguez
* IMDb: nm9380739
* ISNI: 0000000475566439
* MusicBrainz: ID
* TMDb: 2575183

 |